# name
Kinkybèria. Processos de creació identitària BDSM a l’Estat Espanyol

# metadata.dc.contributor.other[].value
Universitat de Barcelona. Departament de Sociologia

# metadata.dc.description.abstract[].value
[cat] El conjunt de pràctiques sexuals aglutinades sota l’acrònim BDSM són la base sobre la que s’ha construït un conjunt de subcultures i comunitats. Algunes persones que practiquen BDSM troben en aquestes pràctiques i les subcultures adjacents un eix vertebrador per a la seva identitat. La identitat construïda al voltant del BDSM no ve donada sinó que és creada. L’objectiu de la present investigació es centra en analitzar els processos de creació d’identitat al voltant de les pràctiques sexuals BDSM, acotant-ho a les persones practicants del BDSM a l’Estat Espanyol. La investigació ha fet ús d’una metodologia mixta quantitativa-qualitativa, combinant una enquesta anònima que va recollir 1036 respostes, amb 26 entrevistes en profunditat i amb testimonis recollits a través de processos d’observació participant com a fonts principals. El procés de creació identitària tenint el BDSM com a base és analitzable usant el concepte de curs de vida. No existeix un únic curs comú compartit per totes les persones practicants del BDSM per a generar el seu procés de creació identitària. Malgrat la gran diversitat de cursos existents, hi ha certs elements que caracteritzen diferents tipologies d’inicis, desenvolupaments i desenllaços del procés de creació. En el procés de creació identitària al voltant del BDSM són clau les accions i les interaccions entre la persona i la comunitat de practicants a la que se sent pertànyer. Els inicis en els processos de generació d’identitat venen molt marcats per el moment vital en el que la persona els duu a terme, així com per la forma d’entrar en contacte amb el BDSM i pel moment històric en el que tal inici té lloc. Algunes persones transiten tot un procés d’autoacceptació personal per a poder integrar el BDSM com a part de la seva identitat, tot i que no és imprescindible. Si bé els processos de socialització secundària tenen gran importància a l’hora d’aprehendre el coneixement subcultural BDSM, és en els processos d’alternació en els que es potencia el sentiment identitari i de pertinença al grup. El pes que la identitat BDSM tindrà en el conjunt identitari de l’individu dependrà més de la importància que la mateixa persona doni a la seva sexualitat més que no pas en la llargada del seu curs vital dins del BDSM. El procés de creació identitària al voltant del BDSM arriba al seu final quan la persona deixa de realitzar tals pràctiques en primera instància, però sobretot quan deixa de socialitzar en comunitats BDSM i d’identificar-se amb el col·lectiu. La mort de la persona practicant del BDSM suposa en punt i final al procés de generació identitària. Els processos de generació d’identitat al voltant del BDSM es mostren com un fenomen complex i altament subjectiu, l’anàlisi dels quals és un pas previ per a poder entendre amb major profunditat el funcionament grupal de les comunitats BDSM.

# metadata.dc.source[].value
Tesis Doctorals - Departament - Sociologia

# metadata.dc.title[].value
Kinkybèria. Processos de creació identitària BDSM a l’Estat Espanyol